Lav et referat af nedenstående tekst:

Tekst:
Da Nordjyllands Politi tirsdag foretog en ransagning på en adresse i den østlige del af Aalborg kommune, skete det efter et konkret tip om, at der var narkotika på stedet. Det viste sig at være korrekt. Politiet fandt i forbindelse med ransagningen 100 gram amfetamin, og den 35-årige mandlige beboer på stedet blev sigtet for overtrædelse af straffelovens § 191, der handler om besiddelse af ulovlige euforiserende stoffer med henblik på videreoverdragelse. - Vi efterforsker nu videre i sagen med henblik på at finde leverandør og aftagere til den megen amfetamin, udtaler politikommissær Casper Jacobsen fra Nordjyllands Politi. På gadeplan bliver amfetamin solgt for 50-150 kroner pr. gram, og dermed repræsenterer de 100 gram en værdi mellem 5.000 og 15.000 kroner. Politiet har ikke flere oplysninger i sagen i øjeblikket, og den sigtede nægter forholdet. En 25-årig mand blevet onsdag idømt tre et halvt års ubetinget fængsel efter en større politiaktion, hvor Særlig Efterforskning Vest slog til mod rockermiljøet omkring Aalborg. Det kan man læse mere om i linket herunder.

Referat:
Nordjyllands Politi har igen fundet en større mængde stoffer.